Katrín Tanja í þriðja sæti
Katrín Tanja Davíðsdóttir endaði í þriðja sæti á heimsleikunum í crossfit, sem lauk í Madison í Wisconsin í Bandaríkjunum í kvöld. Björgvin Karl Guðmundsson og Annie Mist Þórisdóttir lentu í fimmta sæti í sínum flokkum.
Keppni lauk á "aeneas"-æfingalotu sem er samansett af svonefndu "pegboard" þar sem keppendur þurfa að nota tréhólka til að klifra upp holóttan vegg. Að því loknu þurftu þeir að ljúka 40 hnébeygjum og axlapressum (thrusters) og í lokin að bera lyftingagrind tíu metra með þremur stoppum þar sem grindin er þyngd. Katrín Tanja lenti í þriðja sæti í æfingunni, en Annie Mist í því sjöunda.
Katrín Tanja náði öðru sætinu í í fyrstu æfingu dagsins og klifraði þar með upp í fjórða sætið, hún náði fimmta sæti í annarri æfingunni sem byggði á þrautabraut sem gengin var á höndunum og klifraði þar með upp í þriðja sæti, sem hún náði að verja í lokaæfingunni.
Efst í kvennaflokki var  Tia-Clair Toomey er með 1.154 stig. Laura Horvath í öðru með 1.090 stig og Katrín Tanja er með 1.020 stig. Annie Mist lauk keppni með 866 stig.
Efstur í karlaflokki var Mathew Fraser með 1.162 stig, Patrick Vellner var í öðru með 944 stig og Lukas Högberg í þriðja með 886 stig. Björgvin Karl lauk keppni með 834 stig.
Katrín Tanja Davíðsdóttir endaði í þriðja sæti á heimsleikunum í crossfit, sem lauk í Madison í Wisconsin í Bandaríkjunum í kvöld.
Björgvin Karl Guðmundsson og Annie Mist Þórisdóttir lentu í fimmta sæti í sínum flokkum.
Efst í kvennaflokki var  Tia-Clair Toomey er með 1.154 stig. Katrín Tanja er með 1.020 stig. Annie Mist lauk keppni með 866 stig.
Efstur í karlaflokki var Mathew Fraser með 1.162 stig. Björgvin Karl lauk keppni með 834 stig.